recursal/SuperWikiNEXT-32B huggingface dataset:
**சுந்தரம்** (இயற்பெயர் **அன்பழகன்** இயக்கத்தினரால் **சு** என அழக்கப்பட்டவர்) என்பவர் தமிழ்நாடு விடுதலைப்படையின் ஒரு தலைவராவார்.

வாழ்க்கை
--------

சுந்தரம் கடலூர் மாவட்டம், காட்டுமன்னார்கோயில் அருகே நத்தமலை கிராமத்தைச் சேர்ந்தவர். பொறியியலில் பட்டயப் படிப்பாளியான இவர், அரியலூரில் இருந்தபடி, முதலாளித்துவம், நிலப் பிரபுத்துவத்துக்கு எதிராக செயல்பட்டு வந்த ஒரு தமிழ் தேசியர் ஆவார்.

தமிழர் விடுதலைப்படை
-------------------

1983களில் பொன்பரப்பி தமிழரசன் தமிழ்நாடு விடுதலைப்படையைத் தொடங்கியபோது அவரது ஆயுதப் போராட்டங்களுக்கு பல திட்டங்களை வகுத்துக் கொடுத்தவர் சுந்தரம். ஆயுதப் போராட்டங்களுக்கு பொருள் சேர்ப்பதற்காக பொன்பரப்பி வங்கியைக் கொள்ளையடிக்க முயன்ற தமிழரசன் 1987 இல் கொல்லப்பட்டார். இதன்பிறகு சுந்தரம் தமிழர் விடுதலைப் படையின் தலைவரானார். 

### செயல்பாடுகள்

1998 இல் ஆண்டிமடம் காவல் நிலையத்தை தாக்கி அங்கிருந்த ஐந்து துப்பாக்கிகள், 150 தோட்டாக்கள், 7 கண்ணீர் புகை குண்டுகள் போன்றவற்றை சுந்தரத்தின் படையினர் கொள்ளையடித்தனர்.

கைதும் தண்டனையும்
-----------------

பெரம்பலூர் மாவட்ட எல்லையில் ஒரு வீட்டில் சந்தேகப்படும்படியாக தங்கியிருந்த ஏழுபேரை காவல்துறையினர் சுற்றிவளைத்து கைது செய்தனர், கைதானவர்களில் சுந்தரமும் ஒருவர். சுந்தரத்தின்மீது, கொடைக்கானல் தொலைக்காட்சி கோபுரத்துக்கு குண்டு வைத்தது, கடலூர் மாவட்டத்தின் புத்தூர், ஆண்டிமடம் ஆகிய காவல் நிலையங்களைத் தாக்கி ஆயுதங்களைக் கொள்ளையடித்தது, குள்ளஞ்சாவடி காவல் நிலையத்தை தாக்கியது, விழுப்புரம் காந்தி சிலையை வெடிகுண்டால் தகர்த்தது, அதியமான் கோட்டை மின் கோபுரம் தகர்ப்பு என பல வழக்குகள் போடப்பட்டன.

மரணம்
-----

இதில் சில வழக்குகளுக்காக பத்து ஆண்டுகள் சிறைவாசம் முடித்துவிட்டு, 2010 இல் விடுதலையானார் சுந்தரம். விடுதலையானதும், அரியலூரிலேயே தங்கினார். அரியலூர் மாவட்டத்தில் சூழலியல் மாசில் ஈடுபடும் சிமென்ட் ஆலைகளுக்கு எதிராக போராட இளைஞர்களை திரட்டிவந்தார். இந்நிலையில் உடல் நலக்குறைவால் 2017 சூன் 9 அன்று காலமானார்.

மேற்கோள்கள்
-----------

1. ↑  "பச்சை தழிழ் தேசியம்". கூகுள் புக்ஸ். 20 சூன் 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  அ.சாதிக் பாட்சா (20 சூன் 2017). "சும்மா இருக்குமா 'சு'ந்தரம் படை?- உஷாராகும் போலீஸ்". *கட்டுரை*. தி இந்து. 20 சூன் 2017 அன்று பார்க்கப்பட்டது.
**ஓதோம் காட்டி** (*Odom's indicator*) என்பது பிராந்திய மயக்க மருந்து செலுத்தும்போது தண்டுவட மேலுறை இடைவெளியைக் கண்டறிய பயன்படும் ஒரு கருவியாகும்.  மருந்தை உட்செலுத்தலுக்கு எதிர்ப்பு குறைந்த பகுதியை கண்டறிவதன் மூலம் மயக்க மருந்தை உட்செலுத்தலாம் என்ற தாக்லியோட்டியின் கொள்கை அடிப்படையில் இந்த கருவி வேலை செய்கிறது.  இம்முறையில் மயக்க மருந்து கொடுப்பது மகளிர் மருத்துவ அறுவை சிகிச்சைக்கு ஏற்றதாகும். முதுகெலும்பு மயக்க மருந்தின் அபாயங்கள் அல்லது தீமைகள் இல்லாமல் சிகிச்சையை தொடர வழிவகுக்கும் எனக் கருதப்பட்ட்து. தண்டுவட மேலுறை இடைவெளியில் உள்ள அழுத்தம் எதிர்மறையானது என்ற அனுமானத்தில் முதலில் ஓதோம் காட்டி வடிவமைக்கப்பட்டது. இக்கருவி பிரபலமாகவில்லை. உப்பிற்கு எதிர்ப்பு இழப்பு அல்லது காற்றுக்கு எதிர்ப்பு இழப்பு நுட்பங்கள் போன்ற மாற்று முறைகள் இப்போது பயன்படுத்தப்படுகின்றன.

மேற்கோள்கள்
-----------

1. ↑  Brooks W (April 1957). "An epidural indicator". *Anaesthesia* **12** (2): 227–228. doi:10.1111/j.1365-2044.1957.tb03619.x. பப்மெட்:13424994.
2. ↑  Iklé A (July 1950). "Preliminary report of new technique for epidural anaesthesia.". *British Journal of Anaesthesia* **22** (3): 150–155. doi:10.1093/bja/22.3.150. பப்மெட்:15426701. .
**ஓநாய்** அல்லது **சாம்பல்நிற ஓநாய்** என்பது நாய்ப் குடும்பத்தைச் சேர்ந்த ஒரு காட்டு விலங்கு ஆகும். இது வீட்டு நாயை விட உருவில் பெரியது. காட்டு விலங்காகிய ஓநாய்களைப் பழங்காலத்து மாந்தர்கள் பழக்கி வேறு இனங்களாகத் திரித்து உருவாக்கியவைதான் வீட்டு நாய்கள் என உயிரியல் அறிஞர்கள் கருதுகின்றனர். ஓநாய்கள் பலவகையான மான்களையும், எல்க்கு, விரிகலை மூசுமான் எனப்படும் பெரிய விலங்குகளையும் கூட்டமாகச் சென்று தாக்கிக் கொன்று உண்ண வல்லவை. ஓநாய்கள் வட அமெரிக்காவிலும், ஆசியா முழுவதிலும் உள்ள காடுகளிலும் காணப்படுகின்றன. தென் அமெரிக்காவிலும், ஆப்பிரிக்காவிலும், ஆஸ்திரேலியாவிலும் ஒநாய்கள் இல்லை.

ஓநாய்களில் இரண்டே வகைகள்தான் இன்றுள்ளன. முதல் வகையானது *சாம்பல்நிற ஓநாய்* (Gray wolf), இரண்டாவது வகை *செந்நாய் (*Red wolf). இந்த இரண்டாம் வகை பெரும்பாலும் காட்டுப் பகுதிகளில் முற்றுமாய் அற்றுப்போய் விட்டதாக எண்ணப்படுகின்றது.

உடலமைப்பு
---------

முழுதும் வளர்ந்த ஓநாய்கள் 35 முதல் 55 கிகி எடை இருக்கும். மூக்கில் இருந்து வால் நுனி வரை ஏறத்தாழ 1.5-2 மீ நீளம் இருக்கும். 75 செ.மீ உயரம் இருக்கும். பெண் ஓநாய்கள் சற்று சிறியதாக இருக்கும்.

குறிப்புகளும் மேற்கோள்களும்
---------------------------

1. ↑  Mech & Boitani (2004). *Canis lupus*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 2006-05-05. Database entry includes justification for why this species is of least concern.
***மணிகா ரூபிடா*** (*Manica rubida*) மிர்மிசினே எறும்புத் துணைக்குடும்பத்தில் உள்ள ஒரு சிற்றினமாகும்.

பரவல்
-----

இந்த சிற்றினம் மத்திய மற்றும் தெற்கு ஐரோப்பாவிலும், அண்மை கிழக்கு மற்றும் சியார்சியாவிலும் காணப்படுகிறது.

வாழ்விடம்
---------

இந்த எறும்புகள், தாவரங்கள் குறைந்த அளவில் காணப்படும் சூரிய ஒளிபடும் மலைப் பகுதிகளை விரும்புகின்றன. இவை கடல் மட்டத்திலிருந்து சுமார் 400–2,200 மீட்டர்கள் (1,300–7,200 அடி) உயரத்தில் காணப்படுகின்றன.

விளக்கம்
--------

 *மானிகா ரூபிடாவின்* கூடு
*மணிகா ரூபிடா* வேலைக்கார எறும்பு 5–9 மில்லிமீட்டர்கள் (0.20–0.35 அங்) நீளமும், இராணி எறும்பு 9.5–13 மில்லிமீட்டர்கள் (0.37–0.51 அங்) உடல் நீளமும், ஆண்களில் இது 8–10 மில்லிமீட்டர்கள் (0.31–0.39 அங்) உள்ளது. வேலைக்கார எறும்பு சிவப்பு பழுப்பு நிறமாகவும், மெல்லியதாகவும், பொதுவாகக் கருமையான தலையுடன் காணப்படும். மார்பும் அடிவயிறும் மிகவும் பளபளப்பாகவும், பின்புற முடிவில் அடிவயிறு கருமையாகவும் இருக்கும். இராணி தொழிலாளர்களைப் போன்றது, அவை தொழிலாளியை விட சற்று இருண்ட நிறத்தைக் கொண்டிருக்கின்றன. ஆண்கள் கருப்பாகவும் பளபளப்பாகவும் காணப்படும். இராணியும் வேலைக்கார எறும்பும் கொட்டுறுப்பினைக் கொண்டுள்ளன. இவை கொட்டும்போது, வேதனையாக இருக்கும், ஆனால் ஆபத்தானது அல்ல.

உயிரியல்
--------

இந்த எறும்புகள் பூச்சிகள் மற்றும் தேனை உண்கின்றன. இவை சற்று உக்கிரமானவை, ஆனால் இவை தமது இருப்பிடப்பகுதியினை மட்டுமே பாதுகாக்கின்றன. பொதுவாக இவை கற்களின் கீழ் தங்கள் கூடுகளை உருவாக்குகின்றன. கூடுகள் மண்ணிலும் கட்டப்படலாம். இந்த கூடுகள் பெரும்பாலும் 3 மீட்டர் வரை ஆழமுடையன. தங்கள் கூடுகளின் பெரிய திறப்பைச் சுற்றி மணலை குவித்துவைக்கின்றன. கூட்டமைப்பில் பெரும்பாலும் பலமனைவி மணம் எறும்புகளாக உள்ளன. கூட்டமைப்பு பல நூறு தொழிலாளர்களின் எண்ணிக்கையினை எட்டும்போது மே மாதத்தின் பிற்பகுதியிலிருந்து செப்டம்பர் முற்பகுதி வரை மெய் திரள் ஓட்டம் நிகழ்கிறது. அக்டோபர் முதல் மார்ச் வரை குளிர்கால உறக்கம் கொள்கிறது.

நூலியல்
-------

* அட்டிகல்லே, ஏபி, கம்மேர்ட்ஸ், எம்.-சி. கம்மேர்ட்ஸ், ஆர். எறும்பு மானிகா ரூபிடாவின் டிரெயில் பெரோமோனின் வேதியியல் மற்றும் நெறிமுறை ஆய்வுகள் (ஹைமனோப்டெரா: ஃபார்மிசிடே). பிசியோல். என்டோமோல். 11: 125-132.
* பெர்ட் ஹால்டோப்ளர், எட்வர்ட் ஓ. வில்சன்: அமீசன். டை என்டெக்குங் ஐனர் ஃபாஸ்ஜினெரென்டன் வெல்ட். ஆஸ் டெம் அமெரிகனிசென் வான் சூசேன் பால். பிர்க ä சர் வெர்லாக், பாஸல் - பாஸ்டன் - பெர்லின் 1995.ISBN 3-7643-5152-7
* பெஸ்ட்மேன், ஹெச்.ஜே, அட்டிகல்லே, ஏபி, கிளாஸ்ப்ரென்னர், ஜே. ரைமர், ஆர். வோஸ்ட்ரோவ்ஸ்கி, ஓ. பெரோமோன்கள் 65. எறும்பு மேனிகா ரூபிடாவின் மண்டிபுலர் சுரப்பி சுரப்பின் கொந்தளிப்பான கூறுகளின் அடையாளம்: கட்டமைப்பு தெளிவுபடுத்தல், தொகுப்பு மற்றும் மேனிகோனின் முழுமையான உள்ளமைவு. லிபிக்கின் ஆன். செம். 1: 55-60.
* ஜாக்சன், பி.டி. கம்மேர்ட்ஸ், எம்.சி. மோர்கன், இ.டி, மற்றும் அட்டிகல்லே, ஏபி 1990 பி. மானிகா ரூபிடாவின் டுஃபோர் சுரப்பி உள்ளடக்கங்கள் குறித்த வேதியியல் மற்றும் நடத்தை ஆய்வுகள் (ஹைமனோப்டெரா: ஃபார்மிசிடே). ஜே. செம். சுற்றுச்சூழல். 16: 827-840.
* ராட்செங்கோ ஏ, செக்கோவ்ஸ்கா டபிள்யூ, செக்கோவ்ஸ்கி டபிள்யூ: க்ளூஸ் டோ ஓஸ்னாக்ஸானியா ஓவடோவ் போல்கி. Część XXIV Błonkówki - Hymenoptera Zeszyt 63 Mrówki - Formicidae. டோருஸ்: 2004, கள். 54.

மேற்கோள்கள்
-----------

1. ↑  Biolib
2. ↑  ITIS
3. 1 2  Antweb
4. 1 2 3 4  Deutsche Ameisenschutzwarte
5. ↑  Fauna europaea

வெளி இணைப்புகள்
---------------

* 

* பொதுவகத்தில் *Manica rubida* தொடர்பாக ஊடகக் கோப்புகள் உள்ளன. </img>
இந்த "இவளுக்கு இன்னொரு முகம்" எனும் கதை நூல் 136 பக்கங்களுடன் இந்திய மதிப்பில் ரூபாய் 50 எனும் விலையில் வெளியிடப்பட்டுள்ளது.

நூலாசிரியர்
-----------

நூலாசிரியர் சேலம் ஆறுமுகன் சிறந்த படைப்பாளர். இவரது மூன்று படைப்புகள் பெரியார் பல்கலைக்கழகம் மற்றும்  அன்னை தெரசா பல்கலைக்கழக மாணவியர்களால் ஆய்வு செய்யப்பட்டு "ஆய்வியல் நிறைஞர்" (எம்.ஃபில்) பட்டம் பெற்றிருக்கின்றனர். தமிழ்நாடு அரசின் "கலை முதுமணி" பட்டம் , ஈரோடு தமிழ்ச்சங்கம் வழங்கிய "தனித்தமிழ் பாவலர்" பட்டம் ஆகியவற்றையும் பெற்றிருக்கிறார். இவருடைய "பறவைக்குச் சிறகேது" எனும் நூல் நாகப்பன் இராஜம்மாள் இலக்கிய விருதும் பெற்றிருப்பது இங்கே குறிப்பிடத்தக்கது.

அணிந்துரை
---------

இந்நூலுக்கு இனமானக் கவிஞர் அரிமா அவர்கள் அணிந்துரை வழங்கியிருக்கிறார்.

பொருளடக்கம்
-----------

வயதான காலத்தில் பெரியவர்கள் தனிமைப்படுத்தப்பட்டு அவர்கள் அடையும் துயரம் கொடுமையானது. அந்தக் கொடுமையில் இருக்கும் பெரிய பண்ணாடியான வேலப்ப பண்ணையார் எப்படி தன்னை விடுவித்துக் கொள்கிறார் என்பதைச் சொல்கிறது இந்தக்கதை.

வெளி இணைப்புகள்
---------------

* முத்துக்கமலம் இணைய இதழில் வெளியான "இவளுக்கு இன்னொரு முகம்" நூல் குறித்த புத்தகப் பார்வை பரணிடப்பட்டது 2016-03-04 at the வந்தவழி இயந்திரம்
**இவானா மரியா பர்டுடோ** (*Ivana Maria Furtado*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 1999 ஆம் ஆண்டு மார்ச்சு மாதம் 16 ஆம் நாள் பிறந்தார். இந்தியாவின் கோவா இவருடைய சொந்த ஊராகும். 2006 மற்றும் 2007 ஆம் ஆண்டுகளில் நடைபெற்ற உலக சிறுவர் சதுரங்க போட்டியில் எட்டு வயதுக்குட்பட்டோர் பிரிவில் இரண்டுமுறை சாம்பியன் பட்டம் வென்றார். 2009 ஆம் ஆண்டில் 10 வயதுக்குட்பட்டோர் பிரிவில் இரண்டாமிடம் பிடித்தார். பிடே அளிக்கும் உலகத்தரவரிசைப் புள்ளிகளின் படி சனவரி 2012 இல் இவானாவின் புள்ளிகள் 2065 ஆகும். பெண் பிடே மாசுட்டர் என்ற பெருமையை இவர் 2011 ஆம் ஆண்டு ஈட்டினார் .

2009 ஆம் ஆண்டு டிசம்பர் 14 இல் சிங்கப்பூரில் நடைபெற்ற பொதுநலவாய சதுரங்கப் போட்டியில் இவானா தங்கப் பதக்கம் வென்றார். 

2012 ஆம் ஆண்டு சூன் மாதம் தாசுகண்டில் நடைபெற்ற ஆசிய இளையோர் சதுரங்க பெண்கள் சாம்பியன் பட்டப் போட்டியை வென்றதன் மூலம் பெண் கிராண்டு மாசுட்டர் ஆவதற்கான முதலாவது தகுதி நிலையை அடைந்தார். இப்பொழுது இவர் பெண்கள் அனைத்துலக மாசுட்டர் என்ற பட்டத்துடன் உள்ளார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-03-20 அன்று மூலம் பரணிடப்பட்டது. 2019-02-06 அன்று பார்க்கப்பட்டது. Unknown parameter `|=` ignored (உதவி)
2. ↑  "காப்பகப்படுத்தப்பட்ட நகல்". 2013-01-16 அன்று மூலம் பரணிடப்பட்டது. 2019-02-06 அன்று பார்க்கப்பட்டது.
3. ↑  "Ivana Maria Furtado". 2013-01-03 அன்று மூலம் பரணிடப்பட்டது. 2012-06-10 அன்று பார்க்கப்பட்டது. Unknown parameter `|=` ignored (உதவி)
**இவா அன்னா பௌலா பிரான்** இறக்கும்போது **இவா அன்னா பௌலா இட்லர்** 
( பெப்ரவரி 6, 1912-30 ஏப்ரல் 1945) *அடால்ப் இட்லரின்*  மனைவியான இவர் இட்லரை தன்னுடைய 17 வது வயதில் இட்லரின் உதவியாளராகவும், அவர் புகைப்பட ஆர்வத்துக்கு மாடலாகவும் ஊழியம் செய்வதற்கு இட்லரை முனிக்கில் சந்தித்தார். அது முதல் அவரிடம் நெருக்கமானார்.

**தற்கொலை -முயற்சி**

இட்லரின் அந்தரங்கத்தில் அதிகம் பங்கு கொண்டவர். இவருடைய அரசியல் பங்கு அவ்வளவாக அறியப்படவில்லை, இவருடைய மேம்போக்கான செயல்களாகிய *புகைப்பது* மற்றும் *தேவைக்கு அதிகமான அலங்காரம்*, *ஆடையற்ற நிலையில் சூரியக் குளியல் எடுப்பது* போன்ற காரணங்களால் சில நேரங்களில் இட்லரின் கண்டிப்புக்கு ஆளானார். ஆரம்ப கால நட்பின் போது இரு முறை தற்கொலை -முயற்சி மேற்கொண்டார்.

**ஜெர்மனியின் பிரௌ** 30 ஏப்ரல், 1945 ல் பெர்லின் செஞ்சேனையிடம் வீழ்ந்தபோது இட்லருடன் சேர்ந்து சயனைட் நஞ்சை உட்கொண்டு தற்கொலை செய்துகொண்டார். அதற்கு ஒருநாள் முன்னதாக இருவரும் திருமணம் செய்து கொண்டார்கள். இவர் இறக்கும் பொழுது இவர் கறுவுற்றிருத்தாக வதந்திகளும் உண்டு. அது உண்மையில்லை, திருமணத்திற்கு பின் இவரை **பிரௌ** (பியூர்ரின் மனைவி) அழைக்க ஊழியர்கள் பணிக்கப்பட்டனர். அந்த ஒரு நாள் மட்டும் அழைக்க முடிந்தது. இட்லர் மட்டும் அடிக்கடி **பியூரலின் பிரான்** என்று கடைசி நிமிடம் வரை அழைத்து மகிழ்ந்தார்.

மேற்கோள்கள்
-----------


1. ↑  "காப்பகப்படுத்தப்பட்ட நகல்". 2017-05-01 அன்று மூலம் பரணிடப்பட்டது. 2018-01-31 அன்று பார்க்கப்பட்டது.
இழைமணிகளின் டி ஆக்சிரிபோநூக்லியிக் காடி
**இழைமணிகளின் டி ஆக்சிரிபோநூக்லியிக் காடி** என்பது இழைமணிகளுக்கு உள்ளே அமைந்திருக்கும் டி ஆக்சிரிபோநியூக்லியிக் காடியாகும். இதை ஆங்கிலத்தில் (Mitochondrial DNA, *மைட்டோக்கோன்றியல் டிஎன்ஏ*) அல்லது சுருக்கமாக mtDNA (என்று குறிப்பிடுவர். இதனை மாரரிட் எம். கே. நாசு, சில்வேன் நாசு (Margit M. K. Nass and Sylvan Nass) ஆகியோர், 1963 இல் எதிர்மின்னி நுண்ணோக்கியின் உதவியாலும், எல்லென் ஆசல்புருன்னெர் (Ellen Haslbrunner), ஆன்சு டுப்பி (Hans Tuppy), காட்பிரீடு இழ்சாட்சு (Gottfried Schatz) என்பவர்கள்.1964 இல் தூய்வெய்திய உயிர்வேதிக் கரைசல் தேர்வுகளின் வடிவுகளின் வழியும் கண்டுபிடித்தார்கள்,.

ஓர் உயிரணுவின் உட்கருவில் உள்ள டிஎன்ஏவும் இழைமணி டிஎன்ஏ வும் வெவ்வேறு வகையில் தோற்றம்பெற்று வளர்ச்சி அடைந்ததாக எண்ணுகிறார்கள். இழைமணி டிஎன்ஏ-க்கள் (mtDNA) இன்றுள்ள யூக்கார்யோடிக் உயிரணுக்களின் முன்னுயிர் வடிவங்களால் சூழப்பட்டிருந்த பாக்டீரியாவின் வட்ட மரபணுச்சரங்களில் இருந்து வந்ததாகக் கருதுகின்றனர். ஒவ்வொரு இழைமணியிலும் (mitochondion) ஏறத்தாழ 2 முதல் 10 வரை இழைமணி டிஎன்ஏ படிகள் (பிரதிகள்) இருப்பதாக மதிப்பிட்டிருக்கிறார்கள்.

இன்றுள்ள உயிரினங்களில் உள்ள இழைமணிகளில் காணப்படும் பெரும்பான்மையான புரதங்களை உருவாக்கத் தேவையான குறியீடுகள் உட்கரு டிஎன்ஏவில் உள்ளன. 
இழைமணிகளின் டி ஆக்சிரிபோநியூக்லியிக் காடி மரபணு சடுதி மாற்றம் போன்ற நிகழ்வுகளால் சேதம் அடையாது, ஆதலால் ஓர் இனம் தோன்றிய காலத்தை இதைக் கொண்டு எளிதாக கண்டுபிடிக்க இயலும்.

அடிக்குறிப்புகளும் மேற்கோள்களும்
--------------------------------

1. 1 2  Nass, M.M. & Nass, S. (1963 at the Wenner-Gren Institute for Experimental Biology, Stockholm University, Stockholm, Sweden): *Intramitochondrial Fibers with DNA characteristics* (PDF). In: *J. Cell. Biol.* Bd. 19, S. 593–629. PubMed
2. ↑  Ellen Haslbrunner, Hans Tuppy and Gottfried Schatz (1964 at the Institut for Biochemistry at the Medical Faculty of the University of Vienna in Vienna,ஆஸ்திரியா): *"Deoxyribonucleic Acid Associated with Yeast Mitochondria"* (PDF) Biochem. Biophys. Res. Commun. 15, 127 - 132.
3. ↑  Ellen Haslbrunner, Hans Tuppy and Gottfried Schatz (1964 at the Institut for Biochemistry at the Medical Faculty of the University of Vienna in Vienna, ஆஸ்திரியா): *"Deoxyribonucleic Acid Associated with Yeast Mitochondria"* (PDF) Biochem. Biophys. Res. Commun. 15, 127 - 132.
4. ↑  Wiesner RJ, Ruegg JC, Morano I (1992). "Counting target molecules by exponential polymerase chain reaction, copy number of mitochondrial DNA in rat tissues". *Biochim Biophys Acta.* **183**: 553–559. பப்மெட்:1550563.
**சிவானந்தம்** (பிறப்பு 1808-1863) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில் இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் சிவானந்தம் அவர்களே துவக்கி வைத்தார்.

ஆரம்ப வாழ்க்கை
--------------

தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் மூன்றாவது மகனானக சிவானந்தம் 1808 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, வடிவேலு ஆகியோரும் புகழ்வாய்ந்த நட்டுவாங்கனாராக விளங்கினர்.

இசைக் கல்வி
-----------

சகோதரர்கள் நால்வரும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.

தஞ்சை அரசவையில்
---------------

சிவானந்தம் தஞ்சை சரபோஜி மன்னரின் அரசவை வித்வானாக இருந்தார். சரபோஜி மன்னன் இவருக்கு பல்லாக்கும் விருந்தும் தந்து தினமும் காலையில் தான் கண்விழிக்கும்போது எதிரிலிருக்கவேண்டும் என்று திட்டத்தை ஏற்பாடு செய்தார். இம்மன்னர் மீது சிவானந்தம் பதவர்ணம், ஸ்வரஜதி பதங்களைப் பாடியுள்ளார்.

இசைப்பணிகள்
-----------

சிவானந்தம் தஞ்சை பெரிய கோயிலில் சோடேபசாரம், கீர்த்தனை நிகழும்போது சமர்ப்பிக்க வேண்டிய தாளம், ஜதிகள், நிருத்தியம், கொடியேற்றம், இறக்கம் ஆகிய விழா நாட்களிலும், நடராஜ புறப்பாட்டின் போதும் ஜதிகளோடு தாளம் தட்ட வேண்டிய முறைகளை வகுத்துத் தந்தார். இவைகளைத் தம் மாணவ மாணவியர்கட்குக் கற்றுத் தந்து, அரங்கேற்றம் செயவித்தார். மேலும் இவர் தஞ்சைப் பெருவுடையார் பெயரிலும், பந்தணைநல்லூர் பிரகதீஸ்வரர் பெயரிலும், மன்னார்குடி இராஜகோபால சுவாமி பெயரிலும் பல பதவர்ணங்கள், சதுர்மாலிகைகள், கீர்த்தனைகள், பதங்கள், தில்லானாக்கள் பாடியுள்ளார்கள்.

நாட்டியப் பணிகள்
----------------

பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் இவரே ஆரம்பித்து வைத்தார். திருமறைக்காட்டில் பண்டார வகுப்பைச் சார்ந்த ஒருவருக்கு நாட்டியம் கற்பித்து அரசவையில் அரங்கேற்றம் செய்து வைத்தார்.

மேற்கோள்கள்
-----------

1. ↑  "தஞ்சை நால்வர்". *கட்டுரை*. awareness-blog/tanjore-quartet.html. 5 அக்டோபர் 2017 அன்று பார்க்கப்பட்டது.
2. ↑  "தஞ்சை நால்வர் வழி நாட்டிய இசை மரபு". *புத்தக அறிமுகம்*. தமிழ்ப் பல்கலைக் கழகம். 5 அக்டோபர் 2017 அன்று பார்க்கப்பட்டது.
3. ↑  முனைவர் இரா.மாதவி. "தஞ்சை நால்வர்-சிவானந்தம்". *கட்டுரை*.. 5 அக்டோபர் 2017 அன்று பார்க்கப்பட்டது. External link in `|publisher=` (உதவி)
**சுந்தரம் கரிவரதன்** அல்லது சுருக்கமாக **கரி** (சூன் 20, 1954 கோயம்புத்தூர், இந்தியா–ஆகத்து 24, 1995 )இந்தியாவின் தானுந்து விளையாட்டுகளில் நீங்கா இடம் பெற்றவர் ஆகும். ஓர் சிறந்த ஃபார்முலா ஒன்று ஓட்டுனராக இருந்தது மட்டுமன்றி பல ஃபார்முலா தானுந்திகளை வடிவமைப்பதிலும் தயாரிப்பதிலும் பெயர் பெற்றார். இவர் வடிவமைத்த திறந்தவெளி சக்கரங்களுடன் கூடிய மாருதி ஃபார்முலா பந்தய தானுந்தி குறிப்பிடத்தக்கது. இவரது மற்ற குறைந்தவிலை பந்தயக்கார்கள் பிற போட்டியாளர்களுக்கு உதவியாக இருந்தது. நாராயண் கார்த்திகேயன், கருண் சந்தோக், அர்மான் எப்ராகிம் போன்றோர் தானுந்து விளையாட்டுகளில் பங்கேற்க முதன்மைக் காரணமாக இருந்தார். தமது 41ஆம் அகவையில் பயிற்சி வானூர்தி ஓட்டுகையில் விபத்து நிகழ்ந்து மரணமடைந்தார்.

இளமை
----

கரிவரதன் கோவையின் முன்னணி தொழிலதிபரும் இலட்சுமி மில் குழும குடும்பத்தினருமாகிய ஜி. கே. சுந்தரத்திற்கு சூன் 20,1954 அன்று பிறந்தார். கோவையில் பள்ளிப்படிப்பை முடித்து பூ. சா. கோ. தொழில்நுட்பக் கல்லூரியில் இயந்திரவியல் பொறியியல் பட்டம் பெற்றார். முதுகலைப் பட்டத்தை அமெரிக்காவின் லாஸ் ஏஞ்சலஸ் நகரத்தில் உள்ள கலிபோர்னியா பல்கலைக்கழகத்தில் பெற்றார்.

தானுந்து பந்தயங்கள்
-------------------

வானூர்தி பறத்தல் ஆர்வம்
-----------------------

இயக்கவியல் மற்றும் விமான போக்குவரத்து துறையில் ஆர்வம் கொண்டிருந்துள்ளார். அவரது குடும்பத்தினர் அவர்களுக்கென்று ஒரு சொந்த செஸ்னா விமானம் வைத்திருந்தனர்.

மேலும் பார்க்க
--------------

* கரி தானுந்து விரைவுச்சாலை

மேற்கோள்கள்
-----------

1. ↑  கார் பந்தய வீரர் கரிவரதன்

மூலங்களும் இணைப்புகளும்
-----------------------

Madras Motor Sports Club பரணிடப்பட்டது 2007-07-11 at the வந்தவழி இயந்திரம்

* Article and his Photo in The Hindu பரணிடப்பட்டது 2005-04-20 at the வந்தவழி இயந்திரம்
* Race track dedicated to Kari பரணிடப்பட்டது 2009-09-10 at the வந்தவழி இயந்திரம், The Hindu, Dec 01, 2003
* Indian Motorsport and Kari பரணிடப்பட்டது 2007-11-27 at the வந்தவழி இயந்திரம்
* Kari's Power Glider பரணிடப்பட்டது 2011-07-15 at the வந்தவழி இயந்திரம்
* Raj Hansa Ultra Lights
* 
* 
* பரணிடப்பட்டது 2011-05-15 at the வந்தவழி இயந்திரம்
நியு செஞ்சுரி புக் ஹவுஸ் பிரைவேட் லிமிடெட், தமிழ்நாட்டில் சென்னையை தலைமையிடமாகக் கொண்டு இயங்கும் ஒரு நூல் பதிப்பகம் ஆகும். இதற்கு தமிழ்நாடு முழுவதும் 20 இடங்களில் கிளைகள் உள்ளது. இதன் துணை நிறுவனமாக *பாவை அச்சகம்* உள்ளது. இந்நிறுவனம் இதுவரை ஆயிரக்கணக்கான நூல்களை வெளியிட்டுள்ளது. இதன் நிர்வாக இயக்குநர் சண்முக சரவணன் ஆவார். இந்தியப் பொதுவுடமைக் கட்சியின் தலைவர்களைக் கொண்ட அறங்காவலர்களால் நடத்தப்படும் ஒரு தனியார் பதிப்பகம் ஆகும்.

பின்னணி
-------

இந்தியப் பொதுவுடைமைக் கட்சிக்கான செய்தித்தாளாக 1937 முதல் *ஜனசக்தி நாளிதழ்* வெளியான நிலையில், அந்தப் பெயரிலேயே புத்தகங்களும் வெளிவந்துகொண்டிருந்தது. நூல்கள் வெளியிடுவதற்கு என 1 சூன் 1951 அன்று நியூ செஞ்சுரி புக் ஹவுஸ் பிரைவேட் லிமிடெட் என்ற பெயரில் ஒரு பதிப்பகம் நிறுவப்பட்டது. கட்சியின் மூத்த தலைவர்கள் ப. ஜீவானந்தம், ப. ராமமூர்த்தி உள்ளிட்ட நான்கு பேர் பங்குதாரர்கள் மற்றும் இயக்குநர்களாகவும், இராமகிருஷ்ண மூர்த்தி என்பவர் முழுநேர நிர்வாக இயக்குநராக நியமிக்கப்பட்டார். 

சோவியத் ஒன்றியம் காலகட்டத்தில், கட்சிக் கொள்கைகளைப் பரப்ப புத்தகங்களை உருசியாவில் தமிழில் அச்சடித்து தமிழகத்தில் விற்பனை செய்ய நியூ செஞ்சுரி புக் ஹவுசுக்கு பொறுப்பு வழங்கப்பட்டது.

நிர்வாகப் பிரச்சனை
------------------

இந்த நிறுவனத்தில் பங்குதாரராக உள்ள யாராவது ஒருவர் இறந்தாலோ, கட்சியை விட்டு விலகினாலோ அந்தப் பங்குகள் மற்றொருவருக்கு மாற்றிக்கொடுக்கப்படுவது வழக்கமாக உள்ளது. தற்போது இந்த பதிப்பகத்தின் இயக்குநர்களாக கட்சியின் முத்த தலைவர் இரா. நல்லகண்ணு, ஒருங்கிணைந்த தஞ்சை மாவட்டச் செயலாளர் வீரசேனன், கட்சியின் மாநிலச் செயலாளர் இரா. முத்தரசன், கல்விப் பிரிவின் பொறுப்பாளரும் மாநிலச் செயற்குழு உறுப்பினருமான கா. சந்தானம், எழுத்தாளர் த. ஸ்டாலின் குணசேகரன், நிர்வாக இயக்குநராக சண்முக சரவணன் ஆகியோர் உள்ளனர்.

கட்சியின் மூத்த தலைவர் தா. பாண்டியன், நல்லகண்ணு ஆகியோர் வசம் உள்ள பங்குகள் நிர்வாக இயக்குநர் சண்முக சரவணன் பெயருக்கு மாற்றப்பட்டுள்ளது. இவ்வாறு மாற்றப்பட்டது முறையல்ல எனக் கருதும் பிற இயக்குநர்கள்,சண்முக சரவணன் தன்வசம் உள்ள பங்குகளை கட்சி கூறும் நபருக்கு மாற்றிக்கொடுக்க வேண்டுமென கூறுகிறது.

மேற்கோள்கள்
-----------

1. ↑  சொத்துக்காக மிரட்டுகிறார்! - கட்சி நிறுவனத்தை அபகரிக்க நினைக்கிறார்!

வெளி இணைப்புகள்
---------------

* நியு செஞ்சுரி புக் ஹவுசின் இணையதளம்
**தஞ்சாவூர் களிமேடு அப்பர் மட தேர் விபத்து** என்பது 26 ஏப்ரல் 2022 இல் நிகழ்ந்த விபத்தாகும். தமிழக வரலாற்றில் நிகழ்ந்த பெரிய தேர் விபத்துகளில் ஒன்றாக கருதப்படுகிறது.

நிகழ்விடம்
----------

தஞ்சாவூர் மாவட்டம் களிமேடு என்ற கிராமத்தில் அப்பர் மடம் உள்ளது. இம்மடம் நூற்றியம்பது ஆண்டுகளுக்கு முன்பு தொடங்கப்பட்டதாகும். இந்த மடத்தில் ஆண்டுதோறும் சித்திரை மாதம் சதய நட்சத்திர நாளில் அப்பர் சதய விழா கொண்டாடப்படுகிறது

விபத்து
-------

ஏப்ரல் 2022 இல் தொன்னூற்று நான்காவது அப்பர் விழாவில் அலங்கரிக்கப்பட்ட அப்பரின் ஐம்பொன் சிலை தேரில் வைத்து புறப்பாடு நிகழ்ந்துள்ளது.  கீழத்தெரு வழியாக பிரதான சாலைக்குச் செல்ல திரும்பியபோது, தேர் நிலைகுலைந்து‌ உயரழுத்த மின்கம்பி மீது உரசியதால் தேரில் மின்சாரம் தாக்கி, தீப்பிடித்து எரிந்துள்ளது. 

இந்த விபத்தால் மூன்று சிறுவர்கள் உட்பட பதினொரு நபர்கள் உயிரிழந்தனர். பதினேழு பேர் படுகாயமடைந்தனர்.

நிவாரணம்
--------

இந்த விபத்தால் உயிரிழந்தோர் குடும்பத்துக்கு தலா ரூ.2 லட்சமும், காயம் அடைந்தோருக்கு ரூ.50 ஆயிரமும், பிரதமரின் தேசிய நிவாரண நிதியிலிருந்து வழங்கப்பட்டது. 

தமிழக அரசு சார்பில் அப்போதைய முதல்வர் ஸ்டாலின், களிமேடு கிராமத்துக்கு சென்று அஞ்சலி செலுத்தி, உயிரிழந்தோர் குடும்பத்தினருக்கு தலா ரூ.5 லட்சம் நிவாரணம் வழங்கினார்.

ஆதாரங்கள்
---------

1. 1 2 3 4  "தஞ்சாவூரில் தேர் விபத்து நிகழ்ந்தது எப்படி?". *இந்து தமிழ் திசை*.
2. 1 2  அர்ச்சுணன்,ம.அரவிந்த், கே குணசீலன்,சி. "தஞ்சாவூர் களிமேடு தேர்த் திருவிழா விபத்து: 3 சிறுவர்கள் உட்பட 11 பேர் பலி - நடந்தது எப்படி?".. External link in `|website=` (உதவி)
**சுந்தர்வதி நாவல் பிரபாகர்** (1922-2010) தில்லியைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் எட்டாவது மக்களவையில் கரோல் பாக் மக்களவை உறுப்பினராக இருந்தார்.

ஆரம்ப கால வாழ்க்கை
------------------

சுந்தர்வதி 1922ஆம் ஆண்டு செப்டம்பர் 9 ஆம் தேதி தில்லியில் பிறந்தார். பல்கலைக்கழக நுழைவு தகுதி முன் வரை கல்வி பயின்றார்.

தொழில்
------

சுந்தர்வதி இந்திய சுதந்திரப் போராட்டத்தில் ஈடுபட்டு 1942 வெள்ளையனே வெளியேறு இயக்கத்தில் பங்கேற்றார். இவர் சீன-இந்தியப் போர் (1962) மற்றும் 1965இன் இந்திய-பாக்கித்தான் போரின் போது பாதுகாப்பு நிதி வழங்க முன்வந்தார். இவரது சமூக சேவையைப் பாராட்டி, அப்போதைய இந்தியப் பிரதமரால் இவருக்குக் கேடயம் வழங்கப்பட்டது. சுந்தர்வதி தில்லி பட்டியலிடப்பட்ட சாதிகள் நிதி மற்றும் மேம்பாட்டுக் கழகத்தின் இயக்குநராகவும், 1972-80 மற்றும் 1982-84 வரை தில்லி பெருநகர சபை உறுப்பினராகவும் இருந்தார். இவர் 1980 இந்தியப் பொதுத் தேர்தலில் கரோல் பாக் நாடாளுமன்றத் தொகுதியில் போட்டியிட்டு வெற்றி பெற்று எட்டாவது மக்களவையில் உறுப்பினராகச் செயல்பட்டார்.

சுந்தர்வதி நாடாளுமன்ற உறுப்பினராக இருந்த காலத்தில், தனியார் உறுப்பினர்களின் மசோதாக்கள் மற்றும் தீர்மானங்களுக்கான குழுவில் பணியாற்றினார். தில்லியில் உள்ள சிவாஜி கல்லூரி மற்றும் சமூக நல வாரியத்தின் நிர்வாகக் குழுவின் உறுப்பினராகவும் இருந்தார்.

தனிப்பட்ட வாழ்க்கை
------------------

சுந்தர்வதி 1936-ல் இந்தியத் தேசிய காங்கிரசு அரசியல்வாதி நாவல் பிரபாகரை மணந்தார். இந்த இணையருக்கு எட்டு குழந்தைகள் பிறந்தனர். இவர் 24 மார்ச் 2010 அன்று தில்லியில் இறந்தார்.

மேற்கோள்கள்
-----------

1. 1 2 3  "Members Bioprofile: Nawal Prabhakar, Shrimati Sundarwati". Lok Sabha. 27 November 2017 அன்று பார்க்கப்பட்டது.
2. 1 2 3  "The Speaker made references to the tragic demise of Mr. Lech Kaczynski". IndiaKanoon.org. 15 April 2010. 27 November 2017 அன்று பார்க்கப்பட்டது.
**தமிழ்நாடு முற்போக்கு எழுத்தாளர்கள் கலைஞர்கள் சங்கம்** 1975 ஆம் ஆண்டு சூலை 11 மற்றும் 12 திகதிகளில் மதுரையில் நடைபெற்ற செம்மலர் இலக்கிய இதழின் எழுத்தாளர்களின் மாநாட்டில் அமைக்கப்பட்டது தான் தமிழ்நாடு முற்போக்கு எழுத்தாளர் சங்கம். இதில் கவிஞர்கள், எழுத்தாளர்கள், கலைஞர்கள், பாடகர்கள், நடிகர்கள், பேச்சாளர்கள் என அனைவரையும் இணைத்த ஒரு சங்கம், தமிழ்நாடு முற்போக்கு எழுத்தாளர் சங்கம் ஆகும்.

துவக்கம்
--------

செம்மலரில் சிறுகதை, கவிதை, கட்டுரைகள், எழுத அணிதிரட்டிய 13 எழுத்தாளர்களுக்கென 1971ஆம் ஆண்டு தமிழகத்தின் முன்னனி முற்போக்கு இலக்கிய பேச்சாளர் என். சங்கரய்யா அவர்கள் ஓர் பயிற்சி வகுப்பு நடத்தினார். இந்த பயிற்சி வகுப்பில் மக்களுக்கான கலை இலக்கிய வடிவங்களை முன்னெடுத்துச் செல்வது, மிகப் பழமையான கலைவடிவங்களை பாதுகாப்பது போன்ற உத்திகள் கற்றுத்தரப்பட்டது. தொடர்ச்சியாய் தமிழகத்தின் பல பகுதியிலிருந்து எழுத்தாளர்கள் எழுதத்துவங்கி 4 ஆண்டுகளில் வளர்ந்து 1975ஆம் ஆண்டில் மாநாடை நடத்தும் அளவிற்கு மாறியது.

1975 ஆம் ஆண்டு நடைபெற்ற மாநாடு, கொள்கை, சட்டவிதிகள் என அமைப்பு ரீதியான வடிவம் பெற்றது. அதன் தலைவராக  முத்தையாவும் பேராசிரியர் இரா. கதிரேசன் பொதுச்செயலாளராகவும் தேர்ந்தெடுக்கப்பட்டனர்.

மேலும் பார்க்கவும்
------------------

தமிழ்நாடு முற்போக்கு எழுத்தாளர் கலைஞர்கள் சங்கப் பரிசுகள் மற்றும் விருதுகள்

சான்றாவணம்
----------

1. 1 2 3   கே. முத்தையா- எழுத்துலகில் அரை நாற்றாண்டு- காலம் வெளியீடு- மதுரை-1999- page- 90
பண்டிட் **இரமேசு நாராயண்** (Ramesh Narayan) (பிறப்பு: நவம்பர் 3, 1959) ஒரு இந்திய இந்துஸ்தானி இசைப் பாடகரும், இசையமைப்பாளரும், இசைத் தயாரிப்பாளருமாவார். இவர் முக்கியமாக மலையாளத் திரையுலகில் பணியாற்றுகிறார்.  இந்துஸ்தானி இசையின் மேவதி கரனாவைச் சேர்ந்தவர்.  இவர் கருநாடக இசையில் தனது ஆரம்ப பயிற்சியைத் தொடங்கினார். பின்னர் மேவதி கரானாவின் புகழ்பெற்ற பண்டிட் ஜஸ்ராஜின்  இன் கீழ் இந்துஸ்தானி பாணியில் தேர்ச்சி பெற்றார்.

ஆரம்ப கால வாழ்க்கை
------------------

கேரளாவின் கண்ணூரில் உள்ள கூத்துப்பறம்பு என்ற ஊரில் கர்நாடக இசைக்கலைஞர்களின் குடும்பத்தில் பிறந்தார். இவர் தனது பெற்றோரிடமிருந்து இசையில் ஆரம்பகால பாடங்களைக் கொண்டிருந்தார். இவரது தந்தை நாராயண் பாகவதர் அந்த நாட்களில் நன்கு அறியப்பட்ட இசைக்கலைஞராகவும், இவரது தாயார் நாராயணி அம்மா சுவரக் கலைஞராகவும் இருந்தார். சிறுவயதில் குடும்பத்தில் இருந்த இசைச் சூழல் இவருக்குள் ஆழ்ந்த பாதிப்பை ஏற்படுத்தியது. கருநாடக இசையில் தனது பயிற்சியை இருபது வயது வரை தொடர்ந்தார்.

தொழில் வாழ்க்கை
---------------

ஆரம்பத்தில் இந்திய பாரம்பரிய இசை இராகங்களை அடிப்படையாகக் கொண்டு இந்தி, மலையாளம், தமிழில் ஆவணப்படங்கள், திரைப்படங்கள், தொலைக்காட்சி நிகழ்ச்சி போன்றவற்றுக்கு இசையமைத்து வந்தார். தேசிய ஒருங்கிணைப்புக்காக 1996ஆம் ஆண்டில் **சௌர் மண்டல் மெய்ன் டிம் டிம்**  என்ற பிரபலமான பாடலை இயற்றி பாடினார். இதை தில்லி, *லோக்சேவா சஞ்சார் பரிசத்*திற்காக ஞானபீட விருது பெற்ற எம். டி. வாசுதேவன் நாயர் இயக்கியிருந்தார். இவரது திரைப்பட இசை வாழ்க்கை 1990களின் முற்பகுதியில் மலையாளத் திரைப்படமான "மாக்ரிப்" உடன் தொடங்கியது. பின்னர், இசையமைப்பாளராக இவரது வெற்றிகரமான பயணத்தைத் தொடர்ந்து வந்தது. *கர்ஷோம்*, *மேகமல்கார்*, *சைரா*, *மக்கல்கு*, *இராத்திரி மழா*, *பரதேசி* (2007), *மாஞ்சாடிகுரு* ஆதாமிண்டெ மகன் அபூ, *வீட்டிலெக்குல்ல வழி*, *மகரமஞ்சு*, *எடவப்பத்தி*, என்னு நின்டே மொய்தீன், *சூரியகாந்தா* போன்ற ஒரு சில படங்கள் குறிப்பிடத்தகவையாகும்.

விருதுகள்
---------

இவரது விருதுகளில் ஒரு தேசிய திரைப்பட விருது, நான்கு கேரள மாநில திரைப்பட விருதுகள், இரண்டு கேரள திரைப்பட விமர்சகர்கள் சங்க விருதுகள், நான்கு கேரள மாநில தொலைக்காட்சி விருதுகள், இரண்டு கேரள மாநில தொலைக்காட்சி விமர்சகர்கள் விருது, இரண்டு மாட்ரிட் சர்வதேச திரைப்பட விழா இமேஜின் இந்தியா 2011 சர்வதேச விருது ஆகியவை அடங்கும். 2007ஆம் ஆண்டில், கேரளாவில் இந்துஸ்தானி இசையை பிரபலப்படுத்தியதற்காக சங்கீத நாடக அகாதமி விருதை இந்தியக் குடியரசுத் தலைவர் ஆ. ப. ஜெ. அப்துல் கலாமிடமிருந்து பெற்றுள்ளார்.

புனேவின் திரைப்பட மற்றும் தொலைக்காட்சி நிறுவனத்தில் 100 ஆண்டுகால இந்தியத் திரையைக் கொண்டாடியதன் ஒரு பகுதியாக 36 மணிநேர குரல் ஒலிப்பதிவு செய்ததன் மூலம் உலக கவனத்தை ஈர்த்தார். மேலும் 24 மணிநேர இராக சுழற்சியை நிறைவு செய்ததற்காக லிம்கா சாதனைகள் புத்தகத்தில் 2013 இல் இடம் பெற்றார்.

மேற்கோள்கள்
-----------

1. ↑  "Raga of life". .
2. ↑  "THE FAMILY TREE OF MEWATI GHARANA". Archived from the original on 2020-08-19. .
3. ↑  "Ramesh Narayan: My biggest achievement is not any award or accolade, but Pandit Jasraj's discipleship". .
4. ↑  "Biography". Official Website of Pandit Ramesh Narayan. 27 June 2011. Archived from the original on 23 ஆகஸ்ட் 2018. .
5. ↑  "Saur Mandal Mein Tim Tim". Doordarshan National. 1996. .

வெளி இணைப்புகள்
---------------

விக்கிமீடியா பொதுவகத்தில்,  
 ***Ramesh Narayan***   
என்பதின் ஊடகங்கள் உள்ளன. 

* Official website பரணிடப்பட்டது 2021-02-10 at the வந்தவழி இயந்திரம்
**டி. ஜே. பாண்டியன்** (Thavamani Jegajothivel Pandian பிறப்பு: 1939) ஒரு இந்திய அறிவியலாளர். நடுவணரசால் இந்திய வேளாண்மை ஆராய்ச்சிக் கழகத்தால், தேசிய அளவில் தேர்வு செய்யப்பட்ட 10 பேராசிரியர்களில் ஒருவர். நாட்டில் அழிந்துவரும் சில மீனினங்களைப் பாதுகாப்பது குறித்த ஆராய்ச்சியில் ஈடுபட்டவர். அப்போது இந்த ஆராய்ச்சியில் ஈடுபட்ட ஒரே அறிவியலாளர் இவர் மட்டுமே.

வாழ்வும் கல்வியும்
------------------

மதுரை அருகேயுள்ள பாலமேடு சிற்றூரில் இவர் பிறந்தார். பாலமேடு துவக்கப் பள்ளியிலும், மதுரை ஐக்கிய கிருத்துவ உயர்நிலைப் பள்ளியிலும் படித்தவர். மதுரை தியாகராசர் கல்லூரியில் பி.எஸ் சி. (விலங்கியல்) பட்டம், சென்னை மாநிலக் கல்லூரியில் எம். எஸ். சி. பட்டம், சென்னைப் பல்கலைக்கழகத்திலும், ஜெர்மனியில் உள்ள கெய்ல் பல்கலைக்கழகத்திலலும் முணைவர் பட்டங்கள்.

பணிகள்
------

மத்திய மீன்வள ஆய்வு மையத்தின் ஆலோசனைக் குழு உறுப்பினர். பிலிபென்ஸ்-சின் மணிலாவில் உள்ள ஆசிய மீன்வள அமைப்பின் உறுப்பினர். எனப் பல்வேறு அமைப்புகளிலும் பல பல்கலைக்கழகங்களின் குழுக்களிளிலும் உறுப்பினராக இருந்துள்ளார். இதுவரை 180 ஆய்வுக் கட்டுரைகளைச் சமர்பித்துள்ளார். 5 புத்தகங்களை வெளியிட்டுள்ளார். இதில் ஒன்று நியூயார்க் அகாதெமி பதிப்பகத்தால் வெளியிடப்பட்டது. நேசனல் அகாதெமி ஆஃப் சயின்ஸ் (அலகாபாத்), இந்தியன் அகாதெமி ஆஃப் சயின்ஸ் (பெங்களூர்), தி இந்தியன் நேசனல் சயின்ஸ் அகாமெமி (புது தில்லி), நேசனல்அகாதெமி ஆஃப் அக்ரிகல்சர் சயின்ஸ், ஏசியன் ஃபிஷரிஸ் சொசைட்டி (பிலிப்பைன்ஸ்), ஆகிய அமைப்புகளாள் தேர்வுச் செய்யப்பட்டவர்.

விருதுகள்
---------

* சிறந்த அறிவியலாளர்களுக்கு வழங்கப்படும் பட்நாகர் விருது
* ஹூக்கர் விருது
* நாகா விருது
* தமிழ்நாடு விஞ்ஞானி விருது
* பஹல் நினைவு தங்கப்பதக்கம்

குறிப்புகள்
-----------

1. ↑  "Indian Fellow". www.insaindia.org. 26 ஏப்ரல் 2016 அன்று பார்க்கப்பட்டது.
[*தொடர்பிழந்த இணைப்பு*]
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்63
**ஜான் பர்க் கிரசின்சுகி** (*John Burke Krasinski*) ஒரு அமெரிக்க நடிகர், இயக்குநர், தயாரிப்பாளர் மற்றும் திரைக்கதை எழுத்தாளர். அவர் நான்கு பிரைம் டைம் எம்மி விருது பரிந்துரைகளைப் பெற்றுள்ளார் மற்றும் இரண்டு திரைப்பட நடிகர் சங்க விருதுகளையும் வென்றுள்ளார். 2018 ஆம் ஆண்டில் உலகின் மிகவும் செல்வாக்கு மிக்க 100 நபர்களில் ஒருவராக டைம் இதழ் அவரைப் பெயரிட்டது.

கிரசின்சுகி என்.பி.சி. இன் சூழ்நிலை நகைச்சுவையான "தி ஆபிசில்" (2005–2013) ஜிம் ஹால்பெர்ட் என்ற கதாபாத்திரத்திற்காக அறியப்பட்டார், அதில் அவர் ஒரு தயாரிப்பாளராகவும் அவ்வப்போது இயக்குநராகவும் பணியாற்றினார். பின்னர் அவர் "பிரீஃப் இன்டர்வியூஸ் வித் ஹிடியஸ் மென்" (2009) என்ற நாடகத் திரைப்படத்திலும், நகைச்சுவை-நாடகத் திரைப்படமான "தி ஹாலர்ஸ்" (2016) என்ற திரைப்படத்திலும் இயக்கி நடித்தார். விமர்சன ரீதியாகவும் வணிக ரீதியாகவும் வெற்றிகரமான திகில்-த்ரில்லர் திரைப்படமான "ஓர் அமைதியான இடம்" (2018) இல் இணைந்து எழுதி, இயக்கி, நடித்தார், இதற்காக அவர் விமர்சகர்களின் விருப்பம் திரைப்பட விருது மற்றும் சிறந்த அசல் திரைக்கதைக்கான அமெரிக்க எழுத்தாளர் சங்க விருதுக்கு பரிந்துரைக்கப்பட்டார். அவர் ஒரு அமைதியான இடம் பகுதி II (2021) இன் தொடர்ச்சியை இயக்கியதோடு எழுதி, இணைந்து தயாரித்துள்ளார்.

மேற்கோள்கள்
-----------
கால்சியம் செறிவுற்ற வடிவில் மனித இதயத் தரோபோனின் மைய கலவையின் (52 kDa மையம்) நாடா உருவகம். நீலம் = தரோபோனின் C; பச்சை = தரோபோனின் I; செந்நீலம் = தரோபோனின் T.
**தரோபோனின்** அல்லது **துரோபோனின்** (**Troponin**) அல்லது **தரோபோனின் கலவை** (*troponin complex*), எனப்படுவது எலும்புத்தசையிலும் இதயத்தசையிலும் தசை சுருக்கத்திற்குத் தேவையான மூன்று ஒழுங்குறு புரதங்களின், (தரோபோனின் C, தரோபோனின் I, தரோபோனின் T) கலவை. மழமழப்பான தசைகளுக்கு இவை தேவையில்லை. மாரடைப்பு, உடனடி இதய அறிகுறிகள் நோய்களின் மேலாண்மையில் நோய் அறிதியீட்டு மற்றும் நோய் தீர்வறிகுறி சுட்டிகளாக இதயத்தசை சார் தரோபோனின் I, தரோபோனின் T அளவுகள் பரவலாக பயன்படுத்தப்படுகின்றன. குருதி தரோபோனின் அளவுகள் பக்கவாதத்தை அறிதியிட்டு சுட்டும் குறியாக பயன்படுத்தப்படுகிறது.

மேற்கோள்கள்
-----------

1. ↑  Protein Data Bank: 1J1E​; "Structure of the core domain of human cardiac troponin in the Ca(2+)-saturated form". *Nature* **424** (6944): 35–41. 2003. doi:10.1038/nature01780. பப்மெட்:12840750. Bibcode: 2003Natur.424...35T. ; rendered with PyMOL
2. ↑  டோர்லாண்ட் மருத்தவ அகராதியில் *troponin*
3. ↑  "Troponin - Understand the Test & Your Results". *labtestsonline.org*. 2019-04-18 அன்று பார்க்கப்பட்டது.
4. ↑  Kerr, Gillian; Ray, Gautamananda; Wu, Olivia; Stott, David J.; Langhorne, Peter (2009). "Elevated troponin after a stroke: a systematic review". *Cerebrovascular Diseases* **28** (3): 220–226. doi:10.1159/000226773. பன்னாட்டுத் தர தொடர் எண்:1421-9786. பப்மெட்:19571535.

வெளி இணைப்புகள்
---------------

* மெஷ் *Troponin*
* தரோபோனின்கள் இணைய ஆய்வக சோதனைகளில்
**இராமாவில் கந்தசுவாமி கோவில்** இலங்கையின் வடக்கே யாழ்ப்பாண மாவட்டத்தில் தென்மராட்சிப் பிரதேச செயலர் பிரிவில் இராமாவில் என்னும் இடத்தில் கண்டி வீதிக்கு அருகில் அமைந்துள்ள ஒரு முருகன் கோவில்.

ஆலய அமைப்பு
-----------

கர்ப்பக்கிரகத்தில் வள்ளி தேவசேனா சமேதராக முருகப்பெருமான் வீற்றிருக்கின்றார். அடுத்து அர்த்த மண்டபம், மகா மண்டபம், நிருத்த மண்டபம் தம்ப மண்டபம், வசந்த மண்டபம், யாகசாலை, மடப்பள்ளி என்பனவும் அமைந்துள்ளது. அதோடு பரிவார ஆலயங்களாக விநாயகர், சந்தானகோபாலர், மகாலட்சுமி, பைரவர், சண்டேஸ்வரர் என்பனவும் காணப்படுகின்றது. ஆறுமுகசுவாமி, முத்துக்குமாரசுவாமி ஆகியோருக்கு தனித்தனியான ஆலயங்களும் (தேவசபை) அமைக்கப்பட்டுள்ளது.

வரலாறு
------

ஆலய பரிபாலனமும் சிவாச்சாரியார்களும்
-----------------------------------

நித்திய பூசை
------------

இங்கு நித்திய பூசை இரண்டு காலங்கள் நடைபெறுகின்றது.

ஆலய உற்சவங்கள்
--------------

### கார்த்திகைத் திருவிழா

ஒவ்வொரு மாதமும் வரும் கார்த்திகை நட்சத்திரத்தன்று முருகப்பெருமானுக்கு விஷேட பூசையும் திருவிழாவும் நடைபெறுகின்றது.

### சிவராத்திரி

மாசி மாதத்தில் வரும் மகாசிவராத்திரி அன்று இரவு நான்கு சாமப் பூசை நடைபெறுகின்றது.

### கந்தசட்டி

ஐப்பசி மாதத்தில் வரும் கந்தசட்டி ஆறு நாட்களும் அபிஷேகமும் உற்சவமும் நடைபெற்று ஆறாம் நாள் சூரன் போரும், ஏழாம் நாள் திருக்கல்யாணமும் நடைபறுகின்றது.

### வருடாந்த மகோற்சவம்

ஆனி மாத அமாவாசைத் திதியை அந்தமாகக் கொண்டு 10 தினங்கள் மகோற்சவம் நடைபெறுகின்றது.
**புதிய மருத்துவக் காப்பீட்டுத் திட்டம், 2014** (New Health Insurance Scheme, 2014) என்பது, தமிழ்நாடு அரசின் ஊழியர்கள், ஆசிரியர்கள் மற்றும் ஓய்வுதியர்கள் மற்றும் குடும்ப ஓய்வூதியர்களின் மருத்துவ நலனுக்காகத் தமிழக அரசால் 2014 ஆம் ஆண்டு கொண்டுவரப்பட்ட புதிய மருத்துவக் காப்பீட்டுத் திட்டமாகும். அரசு ஊழியர்களுக்காக ஏற்கனவே நடைமுறையில் இருந்த மருத்துவக் காப்பீட்டுத் திட்டத்திற்கு மாற்றாக இத்திட்டம் அறிமுகப்படுத்தப்பட்டுள்ளது. இத்திட்டம் 1-07-2014 முதல் நடைமுறையானது. இத்திட்டத்தை, இந்திய அரசின் பொதுத்துறை காப்பீட்டு நிறுவனமான யுனைட்டட் இந்தியா இன்சூரன்சு நிறுவனம், தமிழ்நாடு அரசின் முகவராக இருந்து செயல்படுத்துகிறது. யுனைடெட் இந்தியா இன்சூரன்சு நிறுவனம் மற்றும் பயனாளிகளுக்கிடையே மூன்றாம் நபர் நிர்வாகியாக (Third Party Administrator) எம்டி. இந்தியா ஹெல்த் கேர் நிறுவனம் (MD India Health Care Services Pvt. Ltd.) இருந்து செயல்படும்..

புதிய மருத்துவக் காப்பீட்டுத் திட்டத்தில் சலுகைகள்
--------------------------------------------------

* இத்திட்டத்தின் மூலம் அரசு ஊழியர்கள், ஆசியர்கள், ஓய்வூதியர்கள் மற்றும் அவர்தம் கணவர்/மனைவி மற்றும் குடும்ப ஓய்வூதியர்கள் பயன்பெறுவர்..

அரசு ஊழியர்கள், ஆசிரியர்கள் மற்றும்ள ஓய்வு பெற்ற அரசு ஊழியர்கள், ஆசிரியர்கள் அதிகபட்ச வரம்பாக ரூபாய் இரண்டு இலட்சம் வரை, அரசு ஒப்புதல் பெற்ற மருத்துவமனைகளில் கட்டணம் செலுத்தாமல் மருத்துவச் சிகிச்சை மேற்கொள்ளலாம். 

* இத்திட்டத்தின்படி மருத்துவக் காப்பீட்டு அடையாள அட்டைகள் அனைவருக்கும் வழங்கப்படும்.

கூட்டுறவு சங்க ஊழியர்கள்
------------------------

தமிழ்நாட்டில் உள்ள அனைத்து கூட்டுறவு சங்கங்களில் பணிபுரியும் அறுபதாயிரம் ஊழியர்களுக்கும் இந்தப் புதிய மருத்துவக் காப்பீட்டுத் திட்டம் விரிவுப்படுத்தப்படவுள்ளது.

மேற்கோள்கள்
-----------

1. ↑
2. ↑
3. ↑  அரசாணை எண் 171 நிதித்துறை (ஓய்வூதியம்), நாள் 26-06-2014
4. ↑   பரணிடப்பட்டது 2016-03-04 at the வந்தவழி இயந்திரம் New Health Insurance Scheme, 2014
5. ↑
6. ↑
7. ↑
8. ↑

வெளி இணைப்புகள்
---------------

* அரசு ஊழியர்/ஆசிரியர்களுக்கான இணையதளம்
* ஓய்வூதியர்களுக்கான அதிகாரபூர்வ இணையதளம்
* புதிய மருத்துவ காப்பீட்டு திட்டத்தில் குறித்துள்ள நோய்கள், சிகிச்சைகள் மற்றும் அறுவை சிகிச்சைகள் பட்டியல், மருத்துவமனைகள் பட்டியல், தொடர்பு முகவரிகள் பரணிடப்பட்டது 2016-03-04 at the வந்தவழி இயந்திரம்
*
**புதிர் பாடல்கள்** என்பது பாடல்களில் புதிர் முறையிலான கேள்விகளைப் பாடல்களாகக் கூறி அதற்கு விட கோருவதாக இருக்கும்.

சில பாடல்கள்
------------

**பாடல்: 1**

*டா டா டா டா டா டா அது*

டா டா டா டா டா டா டா டா டா டா மாட்டை

- இதில் முதல்வரியில் ஆறுடா உள்ளது. இரண்டாவது வரியில் பத்து டா உள்ளது. 

அதாவது ஆறுடா அது, பத்துடா மாட்டை என்பது ஆறடா அங்கே பத்துடா மாட்டை என்பது போன்று சிறுவர் விளையாட்டுப் புதிர்ப் பாடல்கள் உள்ளன. 

**பாடல்:2**

*தலையில் எட்டு*

இடையில் ஐந்து

கடையில் மை

எல்லாம் சேர்ந்தால் மேன்மை அஃது என்ன? 

இதற்கு விடை "அருமை".

**பாடல்:3**

*ஈராறும் ஈரறையும் இல்லையென்றேன் ஆதலினால்*

ஈராறு செல்லாது இருந்தீரே - ஈராறு

கட்டி அணைத்தேநீ காதலுடன் சேர்ந்தாலே

வட்டியுடன் தானே வரும்.

இதற்கு என்ன பொருள் தெரியுமா?

2 x 6 = 12 + 2 x 1/2 = 12 + 1 = 13

13 ஆவது நட்சத்திரமாகிய அத்தம் (பொருள்)

2 x 6 = 12 ஆவது நட்சத்திரமாகிய உத்திரம் (மறுமொழி)

2 x 6 = 12 ஆண்டில் பன்னிரண்டாவதான வெகுதான்ய (நெல்)

நட்சத்திரக் கணக்கு போடுவது போல இப்பாட்டின் ஆசிரியர் சுந்தரக் கவிராயர், செல்வர் இயல்பை வஞ்சப் புகழ்ச்சியாகப் பாடிக் காட்டுகிறார். 

பதின்மூன்று நட்சத்திரமாகிய அத்தம் (அதாவது பொருள்) என்னிடத்தில் இல்லையென்று நான் சொன்னபடியால் பன்னிரண்டாவது நட்சத்திரமாகிய உத்திரம் (மறுமொழி) உரையாது இருந்தீரே. ஆண்டில் பன்னிரண்டாவதாகிய வெகுதான்யத்தை (மிகுந்த நெல்லை) மூட்டை மூட்டையாகக் கட்டி அவற்றை ஆசையுடனே சேர்த்து வைத்தால் பொருள் வட்டியுடன் தானே வரும் என்பது இப்பாட்டின் பொருள்.

**பாடல்:4**

"முற்பாதி போய்விட்டால் இருட்டேயாகும்

முன் எழுத்து இல்லாவிட்டால் பெண்ணேயாகும்.

பிற்பாதி போய்விட்டால் ஏவற் சொல்லாம்

பிற்பாதியுடன் முன் எழுத்து இருந்தால் மேகம்

சொற்பாகக் கடைதலைசின் மிருகத் தீனி

தொடர் இரண்டாம் எழுத்து மாதத்தில் முதலாம்

பொற்பார்திண் புயமுத்து சாமி மன்னா 

புகலுவாய் இக்கதையின் புதையல் கண்டே."

என்பது **அழகிய சொக்கநாதப் பிள்ளை** என்பவர் எழுதிய பாடல். இப்பாடலில் விடை கண்டறியும் வகையில் விடைகள் இலைமறை காயாக அமைத்துப் பாடல் இயற்றப்பட்டுள்ளது. இப்பாடலின் விடை: புதையல் என்பதையும் முடிவில் தெரிவித்துள்ளார்.
**ஏழுர் தேசிகநாதர் பண்ணையம்மன் கோயில்** தமிழ்நாட்டில் நாமக்கல் மாவட்டம், ஏழுர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தேசிகநாராயணபெருமாள் சுவாமி சன்னதியும், பண்ணையம்மன், மாரியம்மன், விநாயகர், ஆஞ்சநேயர் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. ஆவணி மாதம் 9,10 வது நாள் தேர்திருவிழா முக்கிய திருவிழாவாக நடைபெறுகிறது. புரட்டாசி மாதம் 9நாள் நவராத்திரி கொழு திருவிழாவாக நடைபெறுகிறது. ஆவணி மாதம் 9,10 வது நாள் தேர்திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தமிழில், **திசைப் பெயர்ப் புணர்ச்சி** என்பது கிழக்கு,மேற்கு,வடக்கு,தெற்கு ஆகிய சொற்கள் தம்மோடு தாம் இணைவதும்,பிற சொற்களுடன் இணைவதும் ஆகிய புணர்ச்சியாக் ஆகும். இதன் புணர்ச்சி விதிகள் பற்றித் தொல்காப்பியமும் நன்னூலும் எடுத்துரைக்கின்றன.

நன்னூல் விதி
------------

|  |  |  |
| --- | --- | --- |
| "| திசையொடு திசையும் பிறவுஞ் சேரின்

நிலையீ ற்றுயிர்மெய் கவ்வொற்று நீங்கலும்
றகரம் னலவாத் திரிதலும் மாம் பிற | "|

(நூற்பா.186)

### விளக்கம்

திசைச் சொல்லோடு திசைச்சொல்லும் பிற சொற்களும் இணையும் போது நிலைமொழி ஈற்றில் அமைந்த உயிர்மெய்யும்,அதனுடன் வந்த க் - என்னும் ஒற்றெழுத்தும் கெடும்.(கிழக்கு,வடக்கு)

மேற்கு,தெற்கு என்னும் சொற்கள் புணருகையில் நிலைமொழி ஈற்று உயிர்மெய் கெட்டு,ற்- என்னும் எழுத்து வருமொழியில் வரக்கூடிய சொல்லை பொருத்து ன்- ஆகவோ ல்-ஆகவோ மாறும்.

விதியில் கடைசியாகக் கூறப்பட்ட "பிற" என்ற படியால் சொற்களின் அடிப்படையை வைத்து வேறு வகையிலும் புணரலாம்

#### எடுத்துக்காட்டு

வடக்கு + மேற்கு = வடமேற்கு

கிழக்கு + திசை = கீழ்திசை,கீழைதிசை

கிழக்கு + கடல் = கீழ்க்கடல்,கீழைகடல்,கீழ்கடல்

தெற்கு + கிழக்கு = தென்கிழக்கு

தெற்கு + மேற்கு = தென்மேற்கு

மேற்கு + திசை = மேல்திசை,மேற்திசை,மேலைதிசை

வடக்கு + கிழக்கு = வடகிழக்கு

 கருவி நூல்
-----------

நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு)

உலகத் தமிழாராய்ச்சி நிறுவனம்
ஒரும எண் முறைமையில் எட்டானது பல்வேறு முறைகளில்
**ஒரும எண் முறைமை** (*Unary Numeral System*) என்பது ஒன்றை அடியாகக் கொண்ட எண் முறைமை ஆகும். இயற்கை எண்களைக் காட்டுவதற்குப் பயன்படுத்தக்கூடிய மிக எளிய எண் முறைமை ஒரும எண் முறைமையே ஆகும்.

ஒரும எண் முறைமையில் *N* என்ற எண்ணைக் காட்டுவதற்கு, குறியீடொன்று *N* தடவைகள் எழுதப்படும். | என்ற குறியீட்டைப் பயன்படுத்தி, ஆறானது |||||| என்றவாறு காட்டப்படும்.

கணித்தல்கள்
-----------

ஒரும எண் முறைமையில் எண்களைக் கூட்டலும் கழித்தலும் இலகுவான செயற்பாடுகளாகும். ஒரும எண் முறைமையில் எண்களைக் கூட்டுவது, ஒன்றிணைப்பை ஒத்தது (எ-டு: ||| + ||||| = ||||||||). ஆனால், ஒரும எண் முறைமையில் அமைந்துள்ள எண்களைப் பெருக்குவதும் பிரித்தலும் சிக்கல் நிறைந்த செயற்பாடுகளாகும்.

ஏனைய எண் முறைமைகளுடனான ஒப்பீடு
------------------------------

பண்டைய எண் முறைமைகளைப் போல ஒரும எண் முறைமையிலும் சுழியம் இல்லை. ஒரும எண் முறைமையில் சுழியத்தையும் இணைத்தால், அது இரும எண் முறைமை ஆகிவிடும்.

மேற்கோள்கள்
-----------

1. ↑  ஒரும எண்கள் (ஆங்கில மொழியில்)
2. ↑  ["எண் முறைமை (ஆங்கில மொழியில்)". 2013-12-30 அன்று மூலம் பரணிடப்பட்டது. 2012-08-16 அன்று பார்க்கப்பட்டது. எண் முறைமை (ஆங்கில மொழியில்)]
3. ↑  எண் முறைமைகள் (ஆங்கில மொழியில்)
4. ↑  ஒரும எண் முறைமை (ஆங்கில மொழியில்)
**மந்தர்தேவி கலுபாய் கோயில்** (Mandhardevi Kalubai temple) என்பது இந்திய மாநிலமான மகாராட்டிராவின் சாத்தாரா மாவட்டத்திலுள்ள வய் என்ற ஊருக்கு அருகில் உள்ளது. கடல் மட்டத்திலிருந்து 4,650 அடி உயரத்தில் உள்ள ஒரு மலையில் அமைந்துள்ள இந்த கோயில்,  சாத்தாராவிலிருந்து சுமார் 20 கி.மீ. தொலைவில்  அழகிய புரந்தர் கோட்டையை நோக்கி அமைந்துள்ளது. சன்னதியைச் சுற்றியுள்ள தோப்புக்கு அதிசய பண்புகளை பக்தர்கள் காரணம் கூறுகிறார்கள். இந்த கோயில் 400 ஆண்டுகளுக்கும் மேலானது என்றும் சத்ரபதி சிவாஜியின் மராட்டிய ஆட்சியின் போது கட்டப்பட்டதாகவும் உள்ளூர் கருத்துக்கள் உள்ளன; கட்டுமானத்தில் திட்டவட்டமான தேதி எதுவும் கிடைக்கவில்லை.

நிலத்தின் தலைப்பு மந்தேசுவர் மற்றும் காலேசுவரி தேவி பெயரில் உள்ளது. சுற்றுலாப் போக்குவரத்து குறைவாகவே உள்ளது. அருகிலுள்ள ஆரம்ப சுகாதார மையம் ஆறு கிலோமீட்டர் தொலைவில் உள்ளது மற்றும் ஒரு பெரிய மருத்துவமனை சாத்தாரா நகரில் உள்ளது.

கலுபாயின் சிலை இரண்டு வெள்ளி முகமூடிகள் மற்றும் பட்டு நுணுக்கங்களைக் கொண்டுள்ளது. இந்த முகமூடிகள் குராவ் குடும்ப உறுப்பினர்களால் ஊர்வலத்தில் கொண்டு செல்லப்படுகின்றன. இவர்கள் சன்னதியின் பரம்பரை பாதுகாவலர்களாகக் கருதப்படுகிறார்கள். இந்த குடும்ப உறுப்பினர்கள் சடங்குகளை நடத்துவதற்கு தங்களுக்கும் முறைகளை எடுத்துக்கொள்கிறார்கள்.

கலுபாய் ஜாத்ரா யாத்திரை
-----------------------

ஒவ்வொரு சனவரியிலும் பத்து நாள் வருடாந்திர கலுபாய் ஜாத்ரா யாத்திரை மேற்கொள்ளும் இந்துக்கள் மத்தியில் இந்த கோயில் பிரபலமானது. முக்கிய நிகழ்வு பௌர்ணமி நாளில் 24 மணிநேர நீடிக்கும் திருவிழாவில், பேய்களை அடக்கிய தெய்வங்களுக்கு உயிர் பலியும் தரப்படுகிறது. தெய்வத்திற்கு பூரண போளி (ஒரு இனிப்பு) மற்றும் தயிர் சாதம் பிரசாதமாக வழங்கப்படுகிறது. மத நிகழ்வு பொதுவாக 300,000 க்கும் மேற்பட்ட பக்தர்களை ஈர்க்கிறது. வருடாந்த கண்காட்சி காலேசுவரி தேவியின் நினைவாக, கலுபாய் என்று விசுவாசிகளால் அழைக்கப்படுகிறது.

300 க்கும் மேற்பட்ட பக்தர்கள் புனித யாத்திரையின் போது 2005 ல் ஏற்பட்ட நெரிசலில் இறந்தனர்.

மேலும் காண்க
------------

* மந்தர்தேவி கோயில் நெரிசல்

குறிப்புகள்
-----------

1. ↑   *Encyclopaedia Indica: India, Pakistan, Bangladesh, Volume 100*. Anmol Publications.
2. ↑  Mandher Devi temple deadly stampede
[*தொடர்பிழந்த இணைப்பு*]
3. ↑  Patil, Gangadhar (15 October 2013). "Madhya Pradesh temple stampede: 27 of 29 stampedes in country in last five years at religious places". *dnaIndia.com*. New Delhi, India: Diligent Media Corporation. 6 July 2014 அன்று பார்க்கப்பட்டது.
4. ↑  "Hundreds die in pilgrimage crush". *The Guardian* (London). .
வடிவவியலில் திசையிலி பரப்பு {\displaystyle S} கொண்ட ஒரு முடிவுறு மேற்பரப்பின் **திசையன் பரப்பு** (*vector area*) என்பது ஒரு திசையன். இத்திசையனின் அளவு {\displaystyle S.} ஆகவும் அதன் திசை அத்தளத்தின் செங்குத்தின் திசையாகவும் (வலது-கை விதிப்படி) இருக்கும்.

இத்திசையன் பரப்பின் குறியீடு:

{\displaystyle \mathbf {S} }
மேலும்,

{\displaystyle \mathbf {S} =\mathbf {\hat {n}} S}
தட்டையான முகப்புப் பரப்புகள், {\displaystyle S\_{i}} -களாலான ஒரு திசையிடக்கூடிய மேற்பரப்பு S -ன் திசையன் பரப்பு:

{\displaystyle \mathbf {S} =\sum \_{i}\mathbf {\hat {n}} \_{i}S\_{i}}
இங்கு {\displaystyle \mathbf {\hat {n}} \_{i}} என்பது {\displaystyle S\_{i}} -ன் செங்குத்து அலகுத்திசையன்.

வரம்பு மற்றும் திசையுடைய வளைந்த மேற்பரப்புகளுக்கும் திசையன் பரப்புகளை வரையறுக்க முடியும். முதலில் அவற்றைப் போதுமான அளவு தட்டையான நுண்ணிய சிறுசிறு பரப்புத்துண்டுகளாகப் பிரித்துக் கொள்ள வேண்டும். இவ்வாறு பிரிக்கப்பட்ட ஒவ்வொரு நுண்ணிய சிறுபரப்பிற்கும் திசையன் பரப்பு உண்டு. அவை ஒவ்வொன்றும் நுண்ணியவையாகவே அமையும்.

{\displaystyle d\mathbf {S} =\mathbf {\hat {n}} dS}
இங்கு {\displaystyle \mathbf {\hat {n}} } என்பது {\displaystyle dS} -பரப்பிற்குச் செங்குத்து அலகுத்திசையன். தொகையிட, வளைபரப்பின் திசையன் பரப்புக் கிடைக்கும்.

{\displaystyle \mathbf {S} =\int d\mathbf {S} }
வளைந்த அல்லது தட்டையான முடிவுறு வரம்புடை மேற்பரப்புகள் இரண்டிற்கும் திசையன் பரப்பின் அளவு திசையிலிப் பரப்பை விடச் சிறியதாக இருக்கும். அதிகபட்சமானதொரு எடுத்துக்காட்டாக திசையன் பரப்பு பூச்சியமாக இருக்கும் ஒரு மூடிய மேற்பரப்பின் திசையிலிப் பரப்பு மிகவும் பெரியதாக இருக்கலாம்.[1] ஒரே வரம்புக்குள் அமையும் வெவ்வேறு திசையிலிப் பரப்புகளின் திசையன் பரப்புகள் சமமாக அமையும். மேற்பரப்புகளின் வரம்புகளே அவற்றின் திசையன் பரப்புகளை முழுவதுமாக தீர்மானிக்கின்றன. இவ்வுண்மை ஸ்டோக்ஸ் தேற்றத்தின் விளைவாக கிடைக்கிறது.

தளங்களின் மீதான பரப்புகளின் வீழல்
---------------------------------

*x*-*y* தளத்தின் மீதான வீழ்த்தப்பட்ட பரப்பு, திசையன் பரப்பின் *z*-கூறாக அமையும். மேலும் அதன் மதிப்பு:

{\displaystyle \mathbf {S\_{z}} =\left|\mathbf {S} \right|\cos \theta }
இங்கு {\displaystyle \theta } என்பது தளத்தின் செங்குத்திற்கும் *z*-அச்சிற்கும் இடைப்பட்டக் கோணம்.

மேற்கோள்கள்
-----------

1. ↑  Murray R. Spiegel, *Theory and problems of vector analysis,* Schaum's Outline Series, McGraw Hill, 1959, p. 25.
**தர்சன் லால் ஜெயின்** (Darshan Lal Jain) (12 திசம்பர் 1927 – 8 பெப்ரவரி 2021) என்பவர் ஒரு இந்திய சமூக செயற்பாட்டாளரும். இந்தியாவின் குடிமக்களுக்கான மூன்றாவது மிக உயர்ந்த விருதான பத்ம பூசண் விருதினை 2019 ஆம் ஆண்டில் பெற்றவரும் ஆவார்.   இவர் பொருளாதாரத்தில் நலிந்த இளம் குழந்தைகளுக்கு கல்வியளித்தமைக்காக நன்கு அறியப்பட்டவர் ஆவார்.

இவர் அரியானாவில் சரசுவதி வித்யா மந்திர், ஜகாத்ரி (1954), பெண்களுக்கான தயானந்த் ஆங்கிலோ-வேத கல்லூரி நிர்வாகக் குழு, யமுனா நகர், பாரத் விகாஸ" பரிசத். விவேகானந்தா பாறை நினைவு கழகம். வனவாசி கல்யாண் ஆசிரமம். அரியானா, இந்து சிக்சா சமிதி, அரியானா, கீதா நிகேதன் உறைவிடப் பள்ளி, குருசேத்ரா மற்றும் நந்த்லால் கீதா வித்யா மந்திர், அம்பாலா (1997) உள்ளிட்ட பல்வேறு பள்ளி, கல்வி நிறுவனங்களை உருவாக்கிய நிறுவனரும் ஆவார். .

தொடக்க கால வாழ்க்கை
-------------------

தர்சன் லால் ஜெயின் 12 திசம்பர் 1927-இல் ஜகாத்ரியில் ஒரு ஆன்மீக நம்பிக்கையுள்ள, தொழிற்துறையில் சிறந்து விளங்கிய ஜெயின் குடும்பத்தில் பிறந்தார். இவர் பாபுஜி என அழைக்கப்பட்டார். இவர் வளர்ந்த பிறகு தனது நாட்டுப்பற்றின் காரணமாக இராசுட்ரிய சுயம் சேவக் அமைப்பில் சேர்ந்தார். தனது 15 ஆம் வயதில். அவர் வெள்ளையனே வெளியேறு இயக்கத்தில் பங்கெடுத்தார். இந்தியாவின் நெருக்கடி காலத்தில் அரசின் கொள்கைக்கு எதிரான கருத்துகளை எழுதியமைக்காக சிறைக்கு அனுப்பப்பட்டார். 2007 ஆம் ஆண்டில், தேசத்தின் மறந்துபோன வீராங்கனைகளை நினைவில் கொள்வதற்காக தர்சன் லால் விளையாட்டு வீரர்களுக்கான கௌரவக் குழுவை அமைத்தார். ஹேமச்சந்திர விக்ரமாதித்யாவின் முடிசூட்டு விழா, பானிபத்தின் இரண்டாவது போர்வீரன் உட்பட பல விழாக்களை இந்தக் குழு நடத்தியது. அவர் சமுதாயத்தின் கல்வியை நோக்கி பணியாற்றினார் மற்றும் 1954 ஆம் ஆண்டில் சரசுவதி வித்யா மந்திருக்கு அடிக்கல் நாட்டினார். அவர் 1997 ஆம் ஆண்டில் நந்த் லால் கீதா வித்யா மந்திரை நிறுவியதிலிருந்து அஹா, வட கிழக்கு மற்றும் ஜம்மு-காஷ்மீர் பகுதியைச் சே ர்ந்த அறிவார்ந்த மாணவர்களில் தேவைப்படுவோருக்கு பள்ளிக்கல்வி மற்றும் இலவச உண்டு உறைவிட வசதி வழங்கப்பட்டது.

விருது
------

2019 ஆம் ஆண்டில், இந்திய அரசு இவரது சமூக சேவையைப் பாராட்டி பத்ம பூசண் விருதினை அளித்து இவரை கௌரவித்தது.